Ρία Αντωνίου

Η Γρηγορία "Ρία" Αντωνίου (γενν. Αθήνα, 14 Ιουλίου 1988) είναι Ελληνίδα μοντέλο, εστεμμένη ως Β' Σταρ Ελλάς 2008, παρουσιάστρια, τραγουδίστρια και ηθοποιός. Πλέον ζει στην Ιταλία.

 Βιογραφία 
Όντας μισή Πελοποννήσια, συμμετείχε και κέρδισε στα καλλιστεία Μις Πελοπόννησος 2007. Έπειτα, εκπροσώπησε την Ελλάδα στο διεθνή διαγωνισμό Model of the World και κατετάγη δεύτερη φιναλίστ. Το 2008, εξελέγη Β' Σταρ Ελλάς στα καλλιστεία του ΑΝΤ1 και ύστερα εκπροσώπησε την Ελλάδα στο διαγωνισμό Μiss Earth στις 9 Νοεμβρίου 2008, στο Άνχελες των Φιλιππίνων. Έχει φωτογραφηθεί για τα περιοδικά Playboy, Esquire και Nitro.  

Από τις 7 Ιανουαρίου 2012 έως τις 17 Μαρτίου 2012 συμμετείχε στον 8ο κύκλοBallando con le stelle 8 – Ria Antoniou – Davide Maggio, 6 January 2012 (Italian) του Ballando con le Stelle, δηλαδή την ιταλική εκδοχή του Dancing with the Stars που παρουσιάστηκε από τους Μίλι Καρλούτσι και Πάολο Μπέλι και προβλήθηκε από το Rai 1. Η Αντωνίου ήταν ζευγάρι με τον Ραϊμόντο Τοντάρο, όπου τερμάτισαν τρίτοι. 

Από τις 24 Μαρτίου έως τις 7 Απριλίου 2012 παρουσίασε μαζί με τους Καρλούτσι και Μπέλι το Ballando con te, ένα πρόγραμμα χορού του Rai 1. Στις 8 Δεκεμβρίου 2012, παρουσίασε τα βραβεία μόδας The Look of the Year με τον Νίνο Γκρατσιάνο Λούκα. Μαζί με τους Μάσιμο Μπόλντι και Μαξ Τορτόρα, συμμετείχαν στην ταινία La coppia dei campioni σε σκηνοθεσία του Τζούλιο Μπάσε τον Απρίλιο του 2016. Το φθινόπωρο του 2016, έγινε η νέα πριμαντόνα (συνοδευόμενη από τέσσερις χορεύτριες) της 18ης έκδοσης, παρουσιαζόμενη από τους Λούκα Μπιζάρι και Πάολο Κεσίσογκλου, του κωμικού προγράμματος Colorado του Italia 1. Στο ίδιο κανάλι αποτέλεσε μόνιμη σχολιάστρια στην αθλητική εκπομπή Tiki Taka - Il calcio è il nostro gioco από τον Σεπτέμβριο του 2013 μέχρι τον Αύγουστο του 2018, την οποία παρουσιάζει ο Πιερλουίτζι Πάρντο με την Μελίσσα Σάτα και άλλους.

Τον Νοέμβριο του 2016, συμμετείχε στην ταινία Non si ruba a casa dei ladri, σε σκηνοθεσία Κάρλο Βαντσίνα. Η Αντωνίου φωτογραφήθηκε ολόγυμνη τον Αύγουστο του 2017 για το γυμνό ημερολόγιο του περιοδικού For Men το 2018. Η Αντωνίου στο τέλος του 2017 ανακοινώθηκε ως το "πιο σέξι ελληνικό μοντέλο" για το 2017 από το περιοδικό Καυτό, έναντι 143 υποψηφίων. Στην σεζόν 2017-2018 συμμετείχε στην Sbandati, μια τηλεοπτική εκπομπή του Rai 2, με τον ρόλο του μόνιμου σχολιαστή. Το καλοκαίρι του 2018, ήταν η μόνη γυναίκα σχολιάστρια και παρουσιάστρια στην αθλητική εκπομπή του Πιερλουίτζι Πάρντο Tiki Taka Russia με περιεχόμενο για το Παγκόσμιο Κύπελλο 2018 στη Ρωσία.

 Εργογραφία 

 Τηλεόραση 
+ΈτοςΤίτλος προγράμματοςΚανάλιΡόλοςΣημειώσεις2008Διαγωνισμός Ομορφιάς ΑΝΤ1ΑΝΤ1Η ΊδιαΔιαγωνιζόμενη | Β' Σταρ ΕλλάςMiss Earth 2008ABS-CBNΔιαγωνιζόμενη2012Ballando con le StelleRai 1Σεζόν 8 | Διαγωνιζόμενη | 3η θέσηBallando con teRai 1Σεζόν 1 | ΣυμπαρουσιάστριαThe Look of the Year Fashion Awards 2012Παρουσιάστρια2013-2018Tiki Taka - Il calcio è il nostro giocoItalia 1Συμπαρουσιάστρια2017-2018SbandatiRai 2Συμπαρουσιάστρια2018Tiki Taka RussiaΣυμπαρουσιάστρια

 Κινηματογράφος 
+ΈτοςΤίτλος ταινίαςΡόλος2016La coppia dei campioniΚονκορντίγιαNon si ruba a casa dei ladriΝτιμίτρα

Παραπομπές

Κατηγορία:Ελληνίδες τηλεπαρουσιάστριες
Κατηγορία:Ελληνίδες μοντέλα